CELEX: 62009CN0488
Language: fi
Date: 2009-11-30 00:00:00
Title: Asia C-488/09: Ennakkoratkaisupyyntö, jonka Tribunal Supremo (Espanja)on esittänyt 30.11.2009 — Asociación de Transporte por Carretera v. Administración General del Estado

13.3.2010   
            
            
               FI
            
            
               Euroopan unionin virallinen lehti
            
            
               C 63/21
            
         Ennakkoratkaisupyyntö, jonka Tribunal Supremo (Espanja)on esittänyt 30.11.2009 — Asociación de Transporte por Carretera v. Administración General del Estado
   (Asia C-488/09)
   2010/C 63/33
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Supremo
   
      Pääasian asianosaiset
   
   
      Kantaja: Asociación de Transporte por Carretera
   
      Vastaaja: Administración General del Estado
   
      Ennakkoratkaisukysymykset
   
   
               1)
            
            
               Mikäli sääntöjenvastaisuuden tosiasiallinen tapahtumapaikka määritetään sen jälkeen kun jäsenvaltio on todennut sääntöjenvastaisuuden TIR-kuljetuksen tullimenettelyssä ja esittänyt alueensa takaajayhdistykselle perittyä maksua vastaavan maksuvaatimuksen, onko 2.7.1993 annetun komission asetuksen N:o 2454/93 (1) 454 artiklan 3 kohdan ja 455 artiklan mukaista, että jäsenvaltio, jossa rikkomus on tapahtunut, aloittaa uuden menettelyn vaatiakseen vastaavia tulleja päävelallisilta ja rikkomuksen tosiasiallisen tapahtumapaikan takaajayhdistykseltä sen vastuun enimmäismäärään saakka, jos tapahtumapaikka määritettiin yhteisön säännöksissä vahvistetun määräajan päätyttyä?
            
         Mikäli tähän kysymykseen vastataan myöntävästi:
   
               2)
            
            
               Voiko sen jäsenvaltion takaajayhdistys, jossa sääntöjenvastaisuus on tosiasiallisesti tapahtunut, vedota asetuksen N:o 2454/93 454 artiklan 3 kohdan ja 455 artiklan ja yhteisön tullikoodeksin 221 artiklan 3 kohdan nojalla siihen, että oikeus vaatia takauksen kohteena olevan vastuun määrää oli vanhentunut, koska vahvistettu määräaika oli päättynyt eikä sillä ollut tietoa tosiseikoista ennen tämän määräajan päättymistä?
            
         
               3)
            
            
               Keskeyttääkö sääntöjenvastaisuuden todenneen valtion tulliviranomaisten tämän valtion takaajayhdistykselle TIR-yleissopimuksen 11 artiklan 2 kohdan nojalla osoittama maksuvaatimus määräaikojen kulumisen sen menettelyn osalta, joka on aloitettu rikkomuksen tapahtumapaikan takaajayhdistystä kohtaan?
            
         
               4)
            
            
               Voidaanko TIR-yleissopimuksen 11 artiklan 2 kohdan viimeistä virkettä tulkita siten, että siinä vahvistettua määräaikaa sovelletaan rikkomuksen tapahtumapaikan valtioon silloinkin, jos sääntöjenvastaisuuden todennut valtio ei peruuttanut takaajayhdistykselle osoitettua maksuvaatimusta, vaikka samoja todettuja tosiseikkoja koskeva rikosoikeudenkäynti oli vireillä?
            
         
      (1)  Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annettu komission asetus (ETY) N:o 2454/93 (EYVL L 253, s. 1).